Skadon afati për të kërkuar autorizim nga Kongresi për operacionet në Libi
Administrata amerikane këmbëngul se operacionet nuk përfshijnë forca tokësore dhe s'ka nevojë për autorizim
Dje u mbushën 90 ditë që kur Presidenti Barak Obama njoftoi Kongresin për përdorimin e forcës ushtarake amerikane mbi qiejt e Libisë. Ndërkohë Nato vazhdon operacionet për të mbrojtur civilët dhe me shpresën se Moamar Gadafi do të detyrohet të largohet nga pushteti. Sipas një ligji të vitit 1973, presidentët amerikanë kanë 60 ditë për të marrë autorizim nga Kongresi për angazhime madhore ushtarake jashtë vendit, dhe 30 ditë shtesë për t’u tërhequr nëse nuk jepet autorizimi dhe nuk miratohet një zgjatje e afatit maksimal. Kongresi as nuk ka miratuar veprimet në Libi, as nuk i ka dhënë Presidentit Obama kohë shtesë për të përmbushur kushtet e ligjit. Sekretari i Mbrojtjes Robert Gejts u pyet mbi këtë problem nga emisioni Fox News: Administrata argumenton se po luan një rol mbështetës për operacionet e NATO-s dhe nuk ka dërguar trupa tokësore prandaj nuk është e nevojshme të kërkojë miratimin e Kongresit. Por kryetari i Dhomës së Përfaqësuesve, republikani Xhon Bejnër e sfidoi këtë argument: Disa nga aleatët demokratë të presidentit në Kongres u janë bashkuar përpjekjeve për të ndalur fushatën në Libi. Ligjvënësi demokrat Denis Kusiniç është një ndër 10 ligjvënësit që paraqitën një akt-padi federale pak ditë më parë: Por ka edhe anëtarë të tjerë të Kongresit të cilët nuk e mbështesin këtë ligj, duke thënë se kufizon rolin e presidentit si komandant i përgjithshëm i forcave të armatosura. Senatori republikan Lindsi Greham thotë se ligji është një dokument pa vlerë, megjithatë ai fajëson Presidentin se nuk ka shpjeguar si duhet para Kongresit dhe popullit amerikan përse Libia ishte vendi i duhur për të ndërhyrë: Shtetet e Bashkuara kanë përdorur forcë ushtarake përmes avionëve të telekomanduar edhe mbi Pakistan dhe Jemen. Muajin e kaluar, Senatori demokrat Xhon Keri dhe Senatori republikan Xhon Mekein paraqitën një resolute dypartiake ku shprehej mbështetje nga Kongresi për veprimet ushtarake në Libi. Ky propozim nuk është hedhur ende në votë, por administrata Obama ka thënë se e përshëndet një rezolutë të tillë.